疊字招隠  其二
作者：白玉蟾
朝代：宋

paragraphs: 逐逐且貪怎足。
戀松楸，愛蓮菊。
食玉衣錦，池酒林肉。
甕埋地閣鍾，月瀉天窗瀑。
鄭衛殆塞其聰，趙燕可盲其目。
鏡盟釵詛謾交交，馬跡車塵何僕僕。
名傷神兮寵辱若驚，事掣肘兮進退惟谷。
一真妄兮故知空不空，觀徼妙兮常有欲無欲。
吾將先天後天明月之珠，裁作左仙右仙賓雲之曲。